רועי סדן

רועי סדן (1982 – 12 במרץ 2021) היה הרפתקן ישראלי, שהתפרסם בישראל ובעולם בעיקר בזכות הקפת כדור הארץ באופניים. סדן גדל והתחנך ביישוב אורנית. לאחר שחרורו מצה"ל עסק בטיפוס הרים ואף עבר קורס מקצועי בהודו, אך לבסוף החליט לפנות לענף רכיבת אופניים והתמקד באימונים ובתכנון מסע רכיבה ממושך ואינטנסיבי ברחבי העולם. ביולי 2007, בפרודו ביי (אנ') שבמדינת אלסקה, החל סדן במסע חובק עולם למשך ארבע שנים וחצי. כשנה שלמה ארכו האימונים הפיזיים וההכנה המנטלית, אשר הכשירו את יציאתו לדרך של המסע הארוך והמקיף ביותר שנעשה על ידי ישראלי: הקפת העולם באופניים על-פני 66,000 קילומטרים, תוך חצייתן של 42 מדינות, ברחבי היבשות אמריקה הצפונית, אמריקה הדרומית, אפריקה, אירופה, אסיה ואוסטרליה. סדן ערך את המסע לבדו, ללא תמיכה של צוותים לוגיסטיים כלשהם. באוגוסט 2015, במהלך מסע בצפון הודו, נפגע ממפולת סלעים, נפצע קשה וחולץ, אך המשיך לטייל לאחר הפציעה. בחודש מרץ 2021 נפגע מאוטובוס בזמן שרכב על אופניו סמוך לקיבוץ ראש הנקרה, בו התגורר בשנותיו האחרונות. מותו נקבע במרכז הרפואי לגליל מספר שעות לאחר תאונת הדרכים. איבריו נתרמו לשבעה אנשים. אמריקה הצפונית – חציית היבשת מצפון לדרום: מפרודו ביי (אנ'), במדינת אלסקה (הנקודה הצפונית ביותר במסע זה), דרך דלטון הייווי, הטריטוריות יוקון ובריטיש קולומביה בקנדה, חציית הרי הרוקי ב-Icefields Parkway (אנ'), העיר ונקובר, דרך מדינת קליפורניה מספר 1 בארצות הברית ועד מרכז אמריקה. כ־16,000 ק"מ. אמריקה הדרומית – חציית היבשת מצפון לדרום: מהעיר קרטחנה בצפון קולומביה, חציית הרי האנדים, דרך אגם טיטיקקה, מדבר הסאלאר, מעבר בדרך הלגונות (אנ') לאורך פיתולי הקארטרה אאוסטרל במדינת צ'ילה ועד ארץ האש והעיר אושואיה (הנקודה הדרומית ביותר במסע זה). כ־14,000 ק"מ. אפריקה – חציית היבשת מדרום לצפון: מקייפטאון וחציית דרך הגנים (אנ') בדרום אפריקה, דרך ממלכת סווזילנד, מדינות מזרח היבשת, בירת אתיופיה אדיס אבבה ועד העיר אקסום בצפון. כ־10,000 ק"מ. אירופה – חציית היבשת ממערב למזרח: מהעיר א קורוניה בצפון מערב ספרד, חציית חבל הבסקים והעיר בילבאו, דרך צרפת, שווייץ, איטליה, יוון ועד לעיר איסטנבול בטורקיה. כ־5,000 ק"מ. אסיה – חציית היבשת ממערב למזרח: מגאורגיה, חציית הים הכספי, מדינות מערב היבשת, דרך המשי, מעבר אירקיסטאם (אנ'), חציית מדבר טקלה מקאן בסין ועד מפגש החומה הסינית והים. כ־11,000 ק"מ. אוסטרליה וניו זילנד – חציית ניו זילנד מדרום לצפון: מהעיר דנידין באי הדרומי ועד קייפ ריאנגה (אנ'), בצפון האי הצפוני. חציית אוסטרליה: מהעיר פרת', בירת אוסטרליה המערבית, חציית מדבר גיבסון עד צוק אולורו במרכז הטריטוריה הצפונית, דרך בירת אוסטרליה הדרומית אדלייד, דרך האוקיינוס הגדולה עד בירת מדינת ויקטוריה מלבורן וסיום בבירת ניו סאות' ויילס סידני. כ־10,000 ק"מ באוסטרליה וניו זילנד. סיום המסע – חמישה ימי רכיבה ברחבי ישראל, שהסתיימו בכותל המערבי בירושלים, בליווי רוכבי אופניים רבים וכלי תקשורת מקומיים. באפריל 2021 הקימו חברי מכינת דרך ארץ, שלוחת ערד אנדרטה לזכרו בקיבוץ ראש הנקרה. האנדרטה ממוקמת סמוך לספסל בו נהג להתיישב לעיתים קרובות, אל מול הים, ומורכבת מספסל שבנו עם הנצחה על גבו ואופניים המסמלות את אהבתו. מדיה וקבצים בנושא רועי סדן בוויקישיתוף רועי סדן, ברשת החברתית פייסבוק פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא יש צורך לבדוק את נחיצותם של הקישורים, להמיר את מה שניתן להערות שוליים ולערוך את הקישורים בפורמט המקובל. צפו: ג'ינג'י מספר איך שרד נפילה מ-500 מ' בהימלאיה וחזר לעמוד על הרגליים, באתר ynet, 11 במרץ 2016 רועי סדן, סוף הדרך: הקפתי את העולם באופניים - וחזרתי, באתר ynet, 15 בספטמבר 2011 האתר של רועי סדן (ג'ינג'י) עותק של האתר הישן של רועי סדן - לחלום עם עיניים פקוחות ג'ינג'י מסביב לעולם, בפודקאסט "גיקונומי", 1 במאי 2018 2wheels, 5 years, 80,000 km, and a whole lotta 'Emuna', The JERUSALEM POST Cycling the world with Emuna, EXPLORERS WEB Israeli cycles across Nullarbor, World News Australia, youtube Australia the last stop for cyclist, au.news Round the world cyclist laps up south's treats, Stuff NZ Taking the extended route, The Aucklander Un Quijote sobre ruedas, marca Roei Sadan: “Quiero que miren mi sueño y vuelvan a mirar el suyo”, sinfuturoysinunduro La vuelta al mundo en la bicicleta de un israelí, El Mundo Roei Sadan llega a Bilbao tras cubrir 40.000 kilómetros, Elcorreo Bir hayalin peşinde, Hürriyet Un ciclista realiza viaje ‘más largo que el mundo’, costa rica-nacion Una larga aventura en pedales, Prensa Panama Крути педали, пока не дали, Uzmetronom איתי בלומנטל, הישראלי שהקיף את העולם באופניים נפצע קשה בהודו, באתר ynet, 10 באוגוסט 2015 אחיה ראב, מת מפצעיו רועי "ג'ינג'י" סדן, שהקיף בעבר את העולם על אופניים, באתר ynet, 12 במרץ 2021